برغم اللوثه الدينيه اللي اتصاب بيها جوجول ودمرت عبقريته الأدبيه، أثر جوجول في الأدب الروسي كان كبير جداً. رواياته " أرواح ميته " و لو إنها ناقصه، و " المعطف " و مسرحيته " المفتش العام " اسسوا مدرسه أدبيه جديده في روسيا إسمها " المدرسه الطبيعيه " ( natural school ) البعيده عن المدارس " الرومانتيكيه " ( romantic school ) و " البلاغيه " ( rhetorical school ) اللي كات سايده قبله. جوجول كان من أوائل الأدبا الروس اللي وروا روسيا نفسها. على عكس اسلوب الكتابه الكلاسيكيه-الواقعيه ( classical-realistic ) بتاعة بوشكين واللي استخدمها كتاب زي تولستوي و تورجينيف ، إسلوب كتابات جوجول اتنقلت لكتاب زي دوستويفسكى و اندريه بيلى اللي اثروا بدورهم على كتاب كتار في فتره مابعد الثوره الروسيه. واقعية جوجول الإتهاميه لقت مؤيدين كتار كان منهم الأديب الساخر " ساليكوف چخدرين ". جوجول كمان هو اللي أوجد شخصية " الراجل الصغير " كبطل في الأعمال الأدبيه.